 Madaxweyne Muuse Biixi Cabdi oo jaaliyadda reer Somaliland u jeediyey khudbad dhinacyo badan taabanaysa, ayaa ugu horrayn si weyn u ammaanay soo dhaweynta baaxadda iyo shacabka iyo xukuumadda dalka Jabuuti ku qaabileen isaga iyo weftigiisa, waxaana uu ku dheeraaday sida isugu lamaanaayeen shacabka labada dhinac kasoo jeedaa, waxaana isaga oo arrimahaas ka hadlaya uu yidhi Madaxweynuhu, Waxa aan aad ugu mahadnaqaynaa Jaaliyada caawa xafladan soo abaabushay dadkii fikirkan lahaa ee soo dhaweyntan ka shaqeeyey iyo inta kasoo qeyb gashay aad iyo aad baan ugu mahadnaqayaa, intaa ka dib soo dhaweyntan maanta iyo wada hadaladii iyo jawiga walaaltinimo ee muuqday oo farxad ah insha allaahu mustaqbalka dhaw mid ficil ah oo labada dal wax wada qabsadaan ay horumarka wadaagaan, hantida wadaagaan caqliga iyo fikirka wadaagaan, oo ay noqdaan walaalo isu hiiliya oo wax wada qabsada oo wada noolaada ilaahay idamkiisa, taasoo horeba u jirtay walaaltinimada iyo waxa laysu yahay iyo dadku waxay yihiin waa sii xoojinaynaa, daayarta waxaan u sheegayaa tusayaa Somaliland iyo Jabuuti waxay isu yihiin, Allaa yaa-arxam Xaaji Xasan Guuleed madaxweynihii koobaad ee Jabuuti wuxuu ku dhashay Geerisa oo Somaliland ah. 